《送僧归护国寺》
宋代·钱易

拂衣台岭旧林泉，命服兰芽夺目鲜。
一念不居常在定，十分无闷尽安禅。
霜含庭柏依稀老，月到经窗暗澹圆。
蠛枕沈迷难话别，半桥衰柳锁寒烟。

作者简介：临安人，字希白。钱昆弟。年十七举进士，以少年轻俊被黜，然自此以才藻知名。真宗咸平二年进士。通判蕲州，奏请废肉刑，为真宗采纳。景德中，举贤良方正科，策入等，通判信州。累擢知制诰、翰林学士。才学瞻敏，为文数千百言，援笔立就。又善绘画，工行草书。有《洞微志》、《南部新书》、《青云总录》等。